**SportMate Club Kft.**
ÁLTALÁNOS SZERZŐDÉSI FELTÉTELEK
/ÁSZF/

**Szolgáltató**
Név:
Székhely:
Képviselő neve:
Cégjegyzékszám:
Bejegyző bíróság:
Adószám:
Közösségi adószám:
Számlavezető Bank:
Bankszámlaszám:
E-mail:

**I. FEJEZET**

**Általános rendelkezések**
**1. Szolgáltatás**
A szolgáltatás tárgya az SportMate Club Kft. szoftverek használatának biztosítása (továbbiakban Szolgáltatás), valamint a szoftverekhez tartozó kiegészítő szolgáltatások nyújtása. Jelen ÁSZF a a szoftver havidíj fizetése mellett, bérlésére vonatkozik. A Felhasználó használati joga az élő terméktámogatási vagy bérlési időszak alatt megjelent mindenkori legfrissebb szoftververziókra keletkezik. A Szolgáltató élő havidíjas (bérleti konstrukció) ügyfelei számára a szoftver frissített verziójához díjmentes hozzáférést biztosít.

**2. Alkalmazás**
A jelen általános szerződési feltételek (a továbbiakban ÁSZF) kizárólag a Polgári Törvénykönyvről szóló 1959. évi IV. törvény értelmében vett, gazdasági vagy szakmai tevékenysége körébe eső célból szerződést kötő személyekre alkalmazandó. A Felhasználó által alkalmazott általános szerződési feltételek képezik a felek között létrejött szerződést. A Felhasználó a jelen ÁSZF elfogadásával megerősíti, hogy ezen szerződési feltételről kifejezett tájékoztatásban részesült és azt a külön figyelemfelhívó tájékoztatást követően kifejezetten elfogadja.

**II. FEJEZET**

**Használati feltételek**

**3. A szerződés kezdete, futamideje és felmondása**
3.1. A Felhasználó a Szolgáltatóval Felhasználói szerződést köt az adott szoftver havidíjas használatára, melynek keretébena Szolgáltató a szoftver használatát egy megadott internetes címen elérhetővé teszi a Felhasználó és annak regisztrált végfelhasználói számára. A szerződés a Felhasználó, szóbeli vagy írásbeli megrendelését, és annak Szolgáltató általi befogadását követően az első havidíj befizetésekor / regisztrációs díj befizetésekor jön létre. Felhasználó az első havidíj befizetésével / regisztrációs díj befizetésével a szerződéskötés tényét és az általános szerződési feltételeket elfogadja. A szerződéskötéssel az SportMate Club szoftver használata a szerződéskötés napjától kezdve díjköteles.

3.2. A szerződés határozatlan időre szól. A Felhasználó a szerződést szabályszerűen írásban bármikor 3 hónapos felmondási idővel felmondhatja. Ebben az esetben a 3 hónapra vonatkozó havidíj a Felhasználó részére kiszámlázásra kerül. A Szolgáltató azonnali hatállyal felfüggesztheti a szolgáltatása teljesítését, ha a Felhasználó nem teljesítette határidőre a szolgáltatási díj kifizetését, vagy annak meghatározott részét. A felfüggesztés maximális időszaka az aktuális számla lejáratától számított maximum 30 nap. Ez idő alatt a Felhasználó a szoftvert és a hozzá kapcsolódó kiegészítő szolgáltatásokat nem tudja használni. Amennyiben a szolgáltatási díj kiegyenlítésre kerül, abban az esetben a Szolgáltató újra aktiválja a Felhasználó hozzáférését a szoftverhez és a szoftverhez kötődő kiegészítő szolgáltatásokhoz. Amennyiben a havidíj kiegyenlítés a számla fizetési határideje után maximum 30 napig nem történik meg, a szerződés automatikusan felmondásra kerül. Felmondás esetében a Szolgáltató a Felhasználó összes szoftverhez kapcsolódó kiegészítő szolgáltatását megszűnteti, és a kiegészítő szolgáltatások adatait törli. A Felhasználó a felfüggesztés ideje alatti időszakra is köteles a szolgáltatás havidíjának teljesítésére. Amennyiben a Felhasználó egy már felmondott, vagy a fenti okok miatt automatikusan felmondásra került bérleti szolgáltatást szeretne aktiválni, a következő feltételekkel teheti meg. Amennyiben egy teljesen új adatbázisban szeretne dolgozni, abban az esetben újra megrendeli a szolgáltatást, és befizeti az első havidíjat/regisztrációs díjat. Amennyiben a Felhasználó a régi adatbázisát szeretné újraaktiválni a szoftverben, a felmondás és az újraaktiválás közötti időszakra eső teljes szolgáltatási díj megfizetésével a Szolgáltató számára erre is lehetősége van. A Szolgáltató azonnali hatállyal felmondhatja a szerződést, ha a Felhasználónak 30 napon túli lejárt tartozása van vele szemben, vagy a Felhasználó ellen felszámolási eljárást kezdeményeznek, illetve megsérti jelen szerződésben foglaltakat.
3.3. A szerződés megszűnésével véget ér a Szolgáltató szolgáltatási kötelezettsége, és azon kötelezettsége is, mely szerint a Felhasználó számára a szoftverhez kötődő egyéb kiegészítő szolgáltatásokat biztosít.

**4. Fizetési feltételek**
4.1. A Szolgáltató szolgáltatásai ellenében történő fizetés mértéke és lejárta, a szerződéskötéskor érvényes árlista alapján történik. Az árak nem tartalmazzák a mindenkor érvényes ÁFA díját.
4.2. A fizetés minden hónapban utólag, 10 napos határidővel, az e-mailen kiküldött proforma számla alapján történik. A Felhasználó vállalja, hogy a szoftver használati díjat utólag minden megkezdett hónap alapján fizeti meg a Szolgáltató részére. A fizetés a megküldött díjbekérő számla alapján 10 napos fizetési határidővel esedékes a Szolgáltató K&H Banknál vezetett 00000000-0000000-00000000-es számú számlaszámára. Az átutalt összegről a Szolgáltató utólag számlát állít ki, és elküldi a Felhasználónak.
Amennyiben az Ügyfél nem fizeti meg határidőben a Felhasználó részére a bérleti díjat, a késedelemmel érintett időszakra a bérleti díj és késedelmi kamat mellett – kötbérfizetéssel is tartozik. A kötbér mértéke a késedelemmel érintett időszak minden napjára az alábbiak szerint alakul.

|  |  |
| --- | --- |
| Fennálló számlatartozás (bruttó Forint) | Kötbér napi mértéke (bruttó Forint /nap) |
| 10.000 Ft-ig | 100 Ft / nap |
| 10.001 Ft-tól 100.000 Ft-ig | 250 Ft / nap |
| 100.001 Ft-tól | 500 Ft / nap |

A kötbér mértéke azonban nem lehet több mint a teljes nettó bérleti díj 25 %-a.

Amennyiben Felhasználó a bérleti díjat, kötbért nem téríti meg, Szolgáltatónak jogában áll a behajtáshoz szükséges egyéb költségek, behajtási procedúra költségeinek való, Felhasználó általi megtérítését kérni.

Amennyiben a Felhasználónak lejárt, legalább 30 (harminc) napot meghaladó díjtartozása van, abban az esetben a Szolgáltatónak jogában áll a szolgáltatást korlátozni. Korlátozás esetén a szolgáltatás újbóli visszaállításának díja 3 000 Ft + Áfa.

4.3. A Szolgáltató jogosult a szolgáltatás díj módosítására, amennyiben ezen szándékáról írásban tájékoztatja ügyfeleit a tervezett módosítás előtt legalább egy hónappal. Amennyiben a Felhasználó nem mondja fel a szerződést szabályszerűen, legkésőbb addig az időpontig, míg a módosítás esedékessé válik, úgy rá a továbbiakban a módosult szolgáltatási díjak vonatkoznak.

**5. Az Ügyfélre vonatkozó felhasználási feltételek**
5.1. A Szolgáltató a szoftver-termékhez egy nem kizárólagos, nem licenchez kötött, nem átruházható, időben a szerződés időtartamára korlátozott használati jogot ad a Felhasználónak, az alábbi szabályokhoz mérten.
5.2. A Felhasználó jogai az adott szoftver használatára korlátozódnak, mely bizonyos szoftverek esetében magában foglalja a jelen ÁSZF további fejezeteiben részletezett kiegészítő szolgáltatásokat is.
5.3. A szoftverrel kapcsolatos valamennyi jogot a Szolgáltató fenntartja. Tilos a szoftver mindennemű jogosulatlan használata. A Felhasználó nem jogosult a szoftvert másolni, harmadik személynek átadni vagy harmadik személy számára elérhetővé tenni, bérbe vagy kölcsön adni, megváltoztatni vagy máshogy átalakítani.

**6. A Felhasználó kötelezettségei**
6.1. A Felhasználó köteles a szolgáltatás nyújtásához szükséges adatokat teljes körűen és helyesen megadni, valamint az adataiban bekövetkezett változásokat haladéktalanul írásban közölni. Ez különösen vonatkozik a címmel kapcsolatos, számlázási adatokra, valamint az e-mail címre.
6.2. A Felhasználó felel a maga oldaláról szükséges használati előfeltételek megteremtéséért, a megfelelő hardvereszközök biztosításáért (lásd Rendszerkövetelmény) a telekommunikációs kapcsolatért a Felhasználó és a Szolgáltató szervere között. A Szolgáltatás csakis élő Internet kapcsolat mellett használható.
6.3. A Felhasználó köteles rendszerét és programjait úgy kialakítani (például megfelelő biztonsági intézkedések vírusok ellen, illetve azok terjedése ellen) hogy a biztonság, a feddhetetlenség, a rendszer elérhetősége ne csökkenjen.
6.4. A Felhasználó köteles a jelszavakat, illetve a hozzáférési adatokat, melyeket a szoftver esetében használ titokban tartani. Köteles azon szolgáltatások ellenértékének kiegyenlítésére is, melyeket egy harmadik fél az ő hozzáférési adataival és jelszavaival használ vagy megrendel.
A Felhasználónak haladéktalanul tájékoztatnia kell a Szolgáltató, amint tudomást szerez arról, hogy egy jogosulatlan harmadik fél ismeri hozzáférési adatait vagy jelszavait. A Felhasználó köteles jelszavát azonnal megváltoztatni, ha úgy gondolja, hogy ahhoz egy harmadik fél hozzáférhetett.
6.5. A Felhasználó kötelezi magát arra, hogy az adatokat, melyeket a szoftverben kezel rendszeresen és az adatok jelentőségéhez mérten menti, azért, hogy ezek egy esetleges adatvesztés esetén pótolhatóvá váljanak.
6.6. A Felhasználó köteles a Szolgáltatót, az egyértelműen felismerhető hibákról tájékoztatni és megfelelő mértékben támogatni a hiba elhárítása során.
6.7. A programhiba bejelentése, csak írásban lehetséges, az észlelt hiba reprodukálhatóságát elősegítő futtatáskörnyezeti leírással tehető meg. A programjavításra csak a Szolgáltató telephelyén van lehetőség. A programhiba megállapítására kizárólag a Szolgáltató jogosult. Ha a hiba nem minősül programhibának, akkor a Felhasználó köteles a hibaelemzésért, és a hiba megoldásáért az aktuálisan érvényes szolgáltatási árlista alapján megállapított díjat kifizetni.
6.8. Felhasználó köteles tartózkodni jelen szerződés tárgyára vonatkozó minden jogszabályellenes tevékenységtől, továbbá hatósági előírások és szerződéses kikötések megsértésétől.

**7. Felelősség**
7.1. Hibás teljesítés esetén a Felhasználó kérhet árleszállítást, vagy rendkívüli felmondással megszüntetheti a szerződést.
7.2. Szolgáltató tevékenysége során felkészülten, legjobb szakmai tudása szerint, a szakmai szabályokat mindenkor megtartva köteles eljárni. Szolgáltató a kötelezettsége elmulasztásáért felelős, és köteles az alkalmazottai által hibásan leprogramozott CRM rendszert, a lehető legrövidebb időintervallumon belül, díjmentesen javítani. A díjmentes kijavítás nem vonatkozik az egyszer már hibátlanul működő CRM rendszer esetén a technika fejlődéséből adódó új igényeknek való megfelelésre, továbbá nem vonatkozik a Szolgáltató tevékenységén kívüli eseményből, cselekményből adódó kárra. Felek kölcsönösen és visszavonhatatlanul megállapodnak arról, hogy a bérlet tárgyát képező tevékenység után Szolgáltató maximum 1 hónap bérlerleti díj erejéig terjedő kártérítési felelősséggel tartozik Felhasználó felé.

7.3. A Szolgáltató nem vállal felelősséget semmilyen közvetett vagy közvetlen kárért (például, de nem kizárólagosan felsorolva, így egyéb lehetőséget sem kizárva: adatvesztés, üzleti haszon elmaradása, üzleti tevékenység félbeszakadása, egyéb anyagi veszteségek), mely a szoftver használatából vagy esetleges gátolt működéséből ered, nem ide értve a Ptk. 342 § (1) bekezdésében foglaltakat.

**8. Adatvédelem**
A Szolgáltató munkatársai és alkalmazottai elfogadják, hogy a szoftver használatával kapcsolatban a Felhasználót érintő bizalmas információkat és üzleti titkokat korlátlan ideig kötelesek megőrizni és azt harmadik személynek nem adhatják át. Felhasználó kifejezetten hozzájárul, hogy adatai a Szolgáltató és alvállalkozói, az ügyletben eljáró szerződött partnerei kezeljék és nyilvántartsák, továbbá vállalja, hogy a munka elvégzéséhez szükséges adatokat, dokumentumokat a Szolgáltató rendelkezésére bocsátja.
A jelen szerződéses jogviszony fennállása alatt, ill. megszűnését követően a Felek, Szolgáltató alvállalkozói, szerződött partnerei titoktartási kötelezettséget vállalnak, tiszteletben tartják egymás személyéhez fűződő jogait, különös tekintettel a természetes és jogi személyeket is megillető jó hírnév védelmére. Ennek megsértése esetén a vétkes fél kártérítéssel tartozik.

**Jogérvényesítési lehetőségek**
 **9. Panaszügyintézés**
Felhasználó a Szolgáltató tevékenységével kapcsolatos fogyasztói kifogásait az alábbi elérhetőségeken terjesztheti elő:
Levelezési cím:
Telefonszám:
E-mail:

**10. Panaszügyintézés módja**
Szolgáltató a tevékenységével kapcsolatos fogyasztói kifogás 9. pont szerinti elérhetőségeken történt előterjesztését követően legkésőbb 48 órán belül – melybe a munkaszüneti napok ideje nem számít be – érdemben válaszol Felhasználó kifogására, megjelölve a jogérvényesítés lehetősége esetén a jogérvényesítés lehetséges helyét, módjait valamint az arra nyitva álló határidőket.

**11. Egyéb jogérvényesítési lehetőségek**
Amennyiben a Szolgáltató és Felhasználó között esetlegesen fennálló fogyasztói jogvita Szolgáltatóval való tárgyalások során nem rendeződik, az alábbi jogérvényesítési lehetőségek állnak nyitva Felhasználó számára:

– Panasztétel a fogyasztóvédelmi hatóságoknál: Amennyiben Felhasználó fogyasztói jogainak megsértését észleli, jogosult panasszal fordulni a lakóhelye szerint illetékes fogyasztóvédelmi hatósághoz. A panasz elbírálását követően a hatóság dönt a fogyasztóvédelmi eljárás lefolytatásáról.

-Békéltető testület: A szolgáltatások minőségével, valamint a szerződés megkötésével és teljesítésével kapcsolatos fogyasztói jogvita bíróságon kívüli, békés rendezése céljából Felhasználó eljárást kezdeményezhet a lakóhelye szerint illetékes szakmai kamara mellett működő békéltető testületnél.

– Bírósági eljárás: Felhasználó jogosult a fogyasztói jogvitából származó követelésének bíróság előtti érvényesítésére polgári eljárás keretében a Polgári Törvénykönyvről szóló 1959. évi IV. törvény, valamint a Polgári Perrendtartásról szóló 1952. évi III. törvény rendelkezései szerint.

**Záró rendelkezések**

12. A Szolgáltató a jelen ÁSZF feltételeit módosíthatja, amennyiben arról írásos tájékoztatást küld az ügyfeleknek, legalább 2 hónappal a módosítást megelőzően. Amennyiben a Felhasználó nem mondja fel a szerződést szabályszerűen, legkésőbb addig az időpontig, míg a módosítás esedékessé válik, úgy rá a továbbiakban az új szerződési feltételek vonatkoznak.

21. A jelen szerződésben nem szabályozott kérdésekben a hatályos magyar Ptk. és más jogszabályok, továbbá a hatályos magyar internet szokások alkalmazandók.

Ezen Általános Szerződési Feltételek hatályba lépésének ideje: 2018.11.01.